
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2022. (IX. 29.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2022. szeptember 22.

Horinka László 

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntés végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	125/2022
	2022.08.25
	Közúti megállási tilalom megszüntetése az EBM előtt
	2022.09.10.
	Végrehajtva


II. Tájékoztató az előző ülés óta történt fontosabb eseményekről
· Augusztus 27-én került sor a városnap megrendezésére, amely a terveink szerint zajlott le.
· Szeptember 1-jén a Sülysápi Móra Ferenc Általános Iskolában és tagintézményében vettem részt a tanévnyitó ünnepségen, alpolgármester úr pedig a Szent István Általános Iskolában képviselte önkormányzatunkat.
· Szeptember 2-án a FŐMTERV munkatársai bemutatták az érintett települések vezetőinek a 31-es főút településeket elkerülő szakaszának lehetséges nyomvonaláról készült tanulmánytervet. 
· Szeptember 3-án jegyző asszonnyal és alpolgármester úrral a szépkorú Tóth Jánosnét köszöntöttük otthonában, 95. születésnapja alkalmából.

· Szeptember 5-én az MVM önkormányzati kapcsolattartójával folytattam megbeszélést a közvilágítás korszerűsítésének lehetőségeiről, illetve az együttműködés általános témáiról.
· Szeptember 8-án a Magyar Államkincstár ellenőrzést tartott óvodánkban, a közegészségügyi hatóság pedig bölcsődénkben és az általunk működtetett gyermekorvosi körzetben. A hatóságok alapvetően mindent rendben találtak, csak néhány, a működést segítő észrevételt tettek.
· Szeptember 13-án a Takarékbank régióigazgatójával tárgyaltam a helyi fiók jövőjéről és az önkormányzati számlavezetésről.
· Szeptember 16-án a központi óvodában vettem részt egy rendezvényen.

· Szeptember 20-án az E.ON Solar szolgáltatásait ismerhettem meg egy konferencia keretében.
Az elmúlt ülés óta megvalósított fejlesztések:

· Gumiburkolatot kapott a kastélykerti játszótér, illetve bővült az eszközparkja is.

· A piac bejáratánál bárki számára elérhető használt sütőolaj gyűjtőpontot létesítettünk.

· A Hevesy park ivóvíz kútjának kiépítése megtörtént, valamint 10 darab javításra került a város ivóvízkútjai közül is.
· A Wass Albert Művelődési Központ és Könyvtár épületében további nyílászárók kerültek beépítésre.

· A Fő utca 47. szám alatti szolgálati lakásban a két klímaberendezés telepítése folyamatban van, a padlásszigetelés már elhelyezésre került.
Sülysáp, 2022. szeptember 22.

